Ehdotus neuvoston asetus yhteisön tariffikiintiöiden avaamisesta ja hoidosta Norjasta peräisin olevien tiettyjen maatalous- ja kalastustuotteiden osalta annetun asetuksen (EY) N:o 992/95 muuttamisesta /* KOM/2004/0433 lopull. - ACC 2004/0130 */





Ehdotus NEUVOSTON ASETUS yhteisön tariffikiintiöiden avaamisesta ja hoidosta Norjasta peräisin olevien tiettyjen maatalous- ja kalastustuotteiden osalta annetun asetuksen (EY) N:o 992/95 muuttamisesta (komission esittämä) PERUSTELUT Neuvosto hyväksyi päätöksellään 2004/368/EY ETA:n "laajennuspaketin", johon sisältyy lisäpöytäkirja EY:n ja Norjan väliseen vuoden 1973 vapaakauppasopimukseen. Lisäpöytäkirjassa määrätään muun muassa yhteisön tariffikiintiöiden avaamisesta tietyille kalastustuotteille (EUVL L 130, 29.4.2004, s. 89). Neuvoston asetus (EY) N:o 992/95 olisi näiden uusien tariffikiintiöiden täytäntöön panemiseksi muutettava liitteenä olevan ehdotuksen mukaisesti. Tämä on jäljempänä esitettävän ehdotuksen tarkoitus. 2004/0130 (ACC) Ehdotus NEUVOSTON ASETUS yhteisön tariffikiintiöiden avaamisesta ja hoidosta Norjasta peräisin olevien tiettyjen maatalous- ja kalastustuotteiden osalta annetun asetuksen (EY) N:o 992/95 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen [1], [1] EUVL C [...], [...], s. [...]. sekä katsoo seuraavaa: (1) Yhteisön tariffikiintiöt avattiin yhteisön tariffikiintiöiden avaamisesta ja hoidosta Norjasta peräisin olevien tiettyjen maatalous- ja kalastustuotteiden osalta 10 päivänä huhtikuuta 1995 annetun neuvoston asetuksen (EY) N:o 992/95 [2] perusteella kyseisille tuotteille. [2] EYVL L 101, 4.5.1995, s. 1. Asetus sellaisena kuin se on viimeksi muutettuna asetuksella (EY) N:o 1329/2003 (EUVL L 187, 26.7.2003, s. 1). (2) Tsekin, Viron, Kyproksen, Latvian, Liettuan, Unkarin, Maltan, Puolan, Slovakian ja Slovenian (jäljempänä 'liittymässä olevat maat') osallistumisesta Euroopan talousalueeseen sovittiin yhteisön ja sen jäsenvaltioiden, Islannin, Liechtensteinin ja Norjan sekä liittymässä olevien maiden välillä 14 päivänä lokakuuta 2003 tehdyllä ETA:n laajentumissopimuksella. (3) ETA:n laajentumissopimuksen väliaikaisesta soveltamisesta sovittiin kirjeenvaihtona tehdyllä sopimuksella, kunnes ETA:n laajentumissopimuksen hyväksymismenettelyt saadaan päätökseen. Sopimus hyväksyttiin neuvoston päätöksellä 2004/368/EY [3]. [3] EUVL L 130, 29.4.2004, s. 1. (4) ETA:n laajentumissopimuksessa määrätään EY:n ja Norjan väliseen vuoden 1973 vapaakauppasopimukseen tehtävästä lisäpöytäkirjasta, jäljempänä 'pöytäkirja', jossa määrätään uusien yhteisön tariffikiintiöiden avaamisesta tietyille kalastustuotteille. Nämä uudet tariffikiintiöt olisi avattava. (5) Pöytäkirjassa määrätään, että vuodesta 2005 lähtien kahteen uuteen tariffikiintiöön lukeminen lopetetaan kunkin vuoden lokakuun 15 päivänä, ja mahdollisesti käyttämättömät määrät ovat käytettävissä ainoastaan tuontiin vuoden lopussa. (6) Asetus (EY) N:o 992/95 olisi siksi muutettava vastaavasti. (7) Koska ETA:n laajentumissopimus on voimassa 1 päivästä toukokuuta 2004, tätä asetusta olisi sovellettava samasta päivästä ja sen olisi tultava voimaan viipymättä, ON ANTANUT TÄMÄN ASETUKSEN: 1 artikla Muutetaan asetus (EY) N:o 992/95 seuraavasti: (1) Lisätään 2 a artikla seuraavasti: "2 a artikla Vuodesta 2005 lähtien lukeminen alakiintiöihin, joiden järjestysnumerot ovat 09.0760 ja 09.0763, lopetetaan kunkin vuoden lokakuun 15 päivänä. Seuraavana arkipäivänä näiden kiintiöiden käyttämättömät määrät annetaan käyttöön kyseisen vuoden 1 päivästä lokakuuta alkaen ilmoitettua tuontia varten kyseisen vuoden alakiintiössä, jonka järjestysnumero on 09.0778. Kunkin vuoden 15 päivästä lokakuuta lähtien kiintiöihin lukemiset, jotka palautetaan myöhemmin käyttämättöminä, annetaan käyttöön ainoastaan kyseisen vuoden 1 päivästä lokakuuta alkaen ilmoitettua tuontia varten." (2) Muutetaan liitteet I ja II tämän asetuksen liitteen mukaisesti. 2 artikla 1. Vuonna 2004 tariffikiintiöiden, joiden järjestysnumerot ovat 09.0752, 09.0756 ja 09.0758, vuotuisia määriä vähennetään suhteessa siihen kokonaisina viikkoina laskettuun kiintiökauden osaan, joka on kulunut 3 artiklan toisessa alakohdassa tarkoitettuun päivämäärään mennessä. 2. Vuonna 2004 avataan 24 800 tonnin suuruinen tariffikiintiö, jonka järjestysnumero on 09.0754, 15 päivän kesäkuuta ja 31 päivän joulukuuta väliseksi ajaksi. 3 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä toukokuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...]. Neuvoston puolesta Puheenjohtaja LIITE Muutetaan asetus (EY) N:o 992/95 seuraavasti: (1) Lisätään seuraavat kohdat liitteeseen I: >TAULUKON PAIKKA> (2) Lisätään seuraavat kohdat liitteeseen II: >TAULUKON PAIKKA> >TAULUKON PAIKKA>